Rahvusvahelise ekspordijuhtide värbamis- ja koolitusprogrammi Ekspordirevolutsioon raames on valitud välja 25 ettevõtet ja tulevast ekspordijuhti, kes pääsevad aastasesse koolitus- ja mentorlusprogrammi. Ekspordijuhi kohale kandideeris üle 500 inimese ja programmiga soovis liituda 65 ekspordiga tegelevat ettevõtet. Koolitusprogramm algab aprillis ja seda rahastatakse Euroopa Sotsiaalfondi vahenditest.